*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*157. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

a 0622/1 hrsz. ingatlanon lévő híd felújítási munkái tervezési feladataira forrás biztosítására

|  |
| --- |
| **Előterjesztő:** dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika  pénzügyi irodavezető**Tárgyalja:**PG Bizottság: 2023. 08. 29. |

**Tisztelt Képviselő-testület!**

A hirtelen lezúduló, nagy mennyiségű csapadék következtében a Bátaszék, 0622/1 hrsz.-ú út Platán sor utcára csatlakozó végén, a Kövesdi-víz elnevezésű csapadékvíz elvezető árkon átívelő híd hídfőjének alapozása és felmenő fal megrongálódott, a meder kimosódott. A kialakult balesetveszélyes állapot mielőbbi elhárítása és a további állagromlás megakadályozása szükséges, tekintettel arra, hogy a híd bel- és külterület határán helyezkedik el, mezőgazdasági területek megközelítését szolgálja; míg az árok a terület ár- és belvízvédelmében játszik szerepet, vízgyűjtő területe mintegy 100 ha.

Vis maior esemény pontos időpontja: 2023.05.18.

Az esemény bejelentésének időpontja: 2023.05.22.

2023.06.13. napon történt hatósági helyszíni szemle alapján megállapításra került, hogy az esemény nem tekinthető vis maiornak, mivel a károsodott külterületi út és híd helyreállítása kizárólag akkor támogatható, ha a külterületi út lakóingatlan megközelítését szolgálja.

Ezt követően 2023.06.15. napon kérelmet nyújtottunk be a Magyar Államkincstár Tolna Vármegyei Igazgatóság Állampénztári Irodájához azzal, hogy ezen megállapításukat szíveskedjenek felülvizsgálni és módosított – támogató – jegyzőkönyvet kiadni számunkra.

A Magyar Államkincstár a kérelmünket elutasította.

A helyreállítási munkát célszerűnek tartjuk megkezdeni, mivel:

- A vízfolyás feletti híd fontos összekötője a bel- és külterületnek. Közvetlenül a vízfolyás mellett a külterületi oldalon, telephely található.

- A városlakók életében fontos szerepet tölt be az az útvonal, ahol a híd is van, mivel azt rekreációs céllal használják (közkedvelt kerékpáros és gyalogút).

- A híd mederbe történő beszakadása elzárja a levonuló víz útját és ezzel a szomszédos alacsonyan fekvő lakott területet veszélyezteti.

- Az árokban levonuló árhullám következtében szükségessé váló védekezési munkákat a beszakadt híd időben késlelteti, mivel hosszabb a beszállítás útvonala és ezzel együtt többlet költséget is jelent az önkormányzat részére.

A tervezési munkára kértünk indikatív árajánlatot, mely az alábbi tartalommal készült:

- részletes geodéziai felmérés ( híd és a csatlakozó 50-100 m-es mederrészek) 200.000 Ft

- talajmechanikai fúrások, mintavételek, kiértékelés ( 2 db, kb. 10 m ) 180.000 Ft

- statikai, hidrológiai és hidraulikai ellenőrző számítások 50.000 Ft

- híd fenéklemez és hídfők helyreállításának kiviteli terve, szerkezeti- vasalási részletekkel

 240.000 Ft

- híd elő- és utófenéki burkolatok, kőszórások terveinek elkészítése 80.000 Ft

- árazatlan- és árazott költségvetés készítése 50.000 Ft

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Összesen: 800.000 Ft + ÁFA

A híd- helyreállításra valószínűleg nem kell vízjogi engedély-, bár ezt nem lehet előre biztosra venni. Ha eljárási díjat rónak ki, az kb.200 eFt lesz a Vízügyi Hatóság felé.

***„A” H a t á r o z a t i j a v a s l a t :***

**A 0622/1 hrsz. ingatlanon lévő híd felújítási munkái tervezési feladataira forrás biztosítására**

Bátaszék Város Önkormányzata Képviselő-testülete,

1. a feladat megvalósításához szükséges bruttó 1.100.000,-Ft forrást az önkormányzat 2023. évi költségvetésének fejlesztési céltartaléka terhére biztosítja;
2. felkéri a Bátaszéki Közös Önkormányzati Hivatalt a tervező kiválasztására vonatkozó beszerzési eljárás lefolytatására,
3. felhatalmazza a város polgármesterét – a beszerzési eljárás lefolytatását követően - a tervezési szerződés aláírására.

*Határidő:* 2023. október 31.

*Felelős*: dr. Firle-Paksi Anna aljegyző

 (beszerzési eljárás lefolytatásáért)

 dr. Bozsolik Róbert polgármester

 (tervezési szerződés aláírásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

 irattár

***„B” H a t á r o z a t i j a v a s l a t :***

**A 0622/1 hrsz. ingatlanon lévő híd felújítási munkálatainak elvégzéséhez szükséges tervezési feladatokra vonatkozó forrás biztosítására**

Bátaszék Város Önkormányzatának Képviselő-testülete, a feladat megvalósításához szükséges forrást az önkormányzat 2023. évi költségvetése terhére nem biztosítja.

*Határidő:* azonnal.

*Felelős*: dr. Firle-Paksi Anna aljegyző

(határozat megküldéséért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

 irattár